ইরানের সর্বোচ্চ নেতা
ইরানের সর্বোচ্চ নেতা (ফার্সি: رهبر معظم ایران, প্রতিবর্ণীকৃত: rahbar-e mo'azzam-e irān (listen)), , যাকে ইসলামী বিপ্লবের সর্বোচ্চ নেতা(رهبر معظم انقلاب اسلامی, rahbar-e mo'azzam-e enqelāb-e eslāmi) হিসাবেও উল্লেখ করা হয়, কিন্তু আনুষ্ঠানিকভাবে সর্বোচ্চ নেতৃত্ব কর্তৃপক্ষ (مقام معظم رهبری, maqām mo'azzam rahbari) বলা হয়, তিনি হলেন ইসলামী প্রজাতন্ত্র ইরানের রাষ্ট্রপ্রধান এবং সর্বোচ্চ রাজনৈতিক ও ধর্মীয় কর্তৃপক্ষ। সশস্ত্র বাহিনী, বিচার বিভাগ, রাষ্ট্রীয় টেলিভিশন, এবং অন্যান্য প্রধান সরকারী সংস্থা যেমন অভিভাবক পরিষদ এবং এক্সপিডিয়েন্সি ডিসার্সনমেন্ট কাউন্সিল সর্বোচ্চ নেতার অধীনস্থ। বর্তমান আজীবন কার্যালয়-ধারণকারী হলেন আলী খামেনেয়ী, যিনি ডিক্রি জারি করেন এবং ইরানের অর্থনীতি, পরিবেশ, পররাষ্ট্র নীতি, শিক্ষা, জাতীয় পরিকল্পনা এবং শাসনের অন্যান্য দিকগুলির বিষয়ে চূড়ান্ত সিদ্ধান্ত নেন। খামেনি নির্বাচনে স্বচ্ছতার পরিমাণের বিষয়েও চূড়ান্ত সিদ্ধান্ত নেন এবং রাষ্ট্রপতির মন্ত্রিসভা নিয়োগকারীদের বরখাস্ত ও পুনর্বহাল করেন।